เคยฉีดยาคุมแบบ3เดือนตอนเดือน มิ.ย. แล้วก็ไม่ได้ไปฉีดต่อค่ะ อยากมีลูก ตอนนี้ประจำเดือนมาปกติแล้ว แต่ใช้ที่ตรวจหาไข่ตกไม่เจอมา2เดือนแล้วค่ะ ตรวจตั้งแต่ประจำเดือนหมดจนประจำเดือนอีกเดือนมาก็ไม่เจอ ต้องทำยังไงคะ
สวัสดีค่ะ เมื่อหยุดฉีดยาคุมกำเนิดชนิดที่ฉีดทุก 3 เดือน การทำงานของรังไข่และการตกไข่ ก็จะกลับมาเป็นปกติภายใน 4-10 เดือน แต่ในบางรายอาจนานเป็นปีก็ได้ ดังนั้น หากมีเลือดประจำเดือนมาแล้ว แต่ยังตรวจหาการตกไข่ไม่พบ ก็แสดงว่ารังไข่ยังไม่กลับมาเป็นปกติค่ะ แนะนำควรรอต่อไปก่อน การตกไข่ก็น่าจะเกิดขึ้นได้ในที่สุดค่ะแต่หากหยุดฉีดมาคุมกำเนิดมา 1 ปีแล้ว แต่ยังไม่สามารถตั้งครรภ์ได้ ก็ควรไปพบสูติ-นรีแพทย์ เพื่อตรวจหาสาเหตุ โดยควรพาฝ่ายชายไปตรวจด้วย เนื่องจากการที่มีบุตรยาก อาจมีสาเหตุมาจากฝ่ายชายด้วยได้